b'\n_START_ARTICLE_\nNorddistriktet\n_START_PARAGRAPH_\nNorddistriktet (hebraisk: \xd7\x9e\xd7\x97\xd7\x95\xd7\x96 \xd7\x94\xd7\xa6\xd7\xa4\xd7\x95\xd7\x9f, mehoz hatzafon, ogs\xc3\xa5 det nordlige distrikt) er et af Israels seks administrative distrikter, med et areal p\xc3\xa5 3.324\xc2\xa0km\xc2\xb2 (3.484 med b\xc3\xa5de land og vand). Hvis man tager Golanh\xc3\xb8jden med, 1.154\xc2\xa0km\xc2\xb2, s\xc3\xa5 kommer totallet op i 4.478\xc2\xa0km\xc2\xb2. Norddistriktets hovedstad og st\xc3\xb8rste by er Nazaret._NEWLINE_Golanh\xc3\xb8jden har fungeret som et subdistrikt af Israels Norddistrikt siden Golanh\xc3\xb8jdeloven i 1981, dette til trods for at h\xc3\xb8jdens faktiske indlemmelse ikke er anerkendt internationalt, og den ikke-bindende erkl\xc3\xa6ring fra FNs sikkerhedsr\xc3\xa5d (Resolution 497) at indlemmelsen var ugyldig.'